Diari Oficial de la Generalitat Valenciana


Sumari del DOGV 1307, del 21-05-1990 (1990/817479)

ACORD de 14 de maig de 1990, del Consell de la Generalitat Valenciana, pel qual es declara l'ocupació urgent de la parcel la cadastral núm. 294 del polígon 102-103 d'Andilla, a l'efecte d'explotació de concessions mineres.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1307

Data del DOGV
:   21-05-1990

Secció del DOGV
:   ALTRES DISPOSICIONS

Número del document
:   1990/817479


Data del document
:   14-05-1990

Organisme emissor
:   Conselleria d'Indústria, Comerç i Turisme

Tipus de document
:   Acord

ACORD de 14 de maig de 1990, del Consell de la Generalitat Valenciana, pel qual es declara l'ocupació urgent de la parcel.la cadastral núm. 294 del polígon 102-103 d'Andilla, a l'efecte d'explotació de concessions mineres.  
El Consell de la Generalitat Valenciana, en sessió celebrada el dia 14 de maig de 1990, adoptà l'acord següent:  
L?entitat Caolines Lapiedra, SL, sol·licità, en data 20 de juny de 1988, del Servei Territorial d?Indústria i Energia de València la iniciació de l?expedient d'expropiació forçosa de la parcel·la 294 del polígon 102-103 del terme municipal d?Andilla, la qual és propietat de les senyores Angeles i Pilar Domingo Cortés, i que està situada dins del perímetre de les concessions mineres de caolí denominades Filomena núm. 1220 i Ampliación a Filomena núm. 1407 de les quals és titular aquesta entitat, i així poder enderrocar ambdues mines.  
La sol·licitud es formulava a l?empara del que disposa l'article 131 del Reial Decret 2857/1978, de 25 d'agost, pel qual s'aprovà el Reglament General per al Règim de la Mineria, en relació amb els articles 105 i següents de la Llei de Mines de 21 de juliol de 1973, segons els quals l'atorgament d'una concessió minera d?explotació duria implícita la declaració d'utilitat pública per tal de dur a terme l?expropiació forçosa dels terrenys necessaris per a l?emplaçament dels treballs, instal·lacions i serveis.  
Iniciat el tràmit de l?expedient s'inserí l'anunci corresponent en el BOE núm. 35 de 10 de febrer de 1989, en el BOP núm. 246 de 14 d'octubre de 1989, al tauler d'edictes de l'Ajuntament d?Andilla i al diari Las Provincias del dia 24 d'octubre de 1989, al mateix temps es trameté una còpia d'aquest anunci als propietaris de les parcel·les amb data de 18 de gener de 1989, com també a Caolines Lapiedra, SL, sense que durant el termini concedit es formularen al·legacions.  
En data 12 de maig de 1989 el Servei Territorial d'Indústria i Energia, resolgué declarar necessària l'ocupació d'aquesta parcel·la cadastral tal com ho estableix l'article 107 de la Llei de Mines i l'article 133.2 del seu reglament. Notificada la resolució als propietaris afectats, aquests compareixeren el 20 de juny de 1989, i manifesten per escrit la seua conformitat amb l'expedient d'expropiació i sol·liciten la continuació dels tràmits d'aquest fins la determinació del preu just.  
Atés que es considera justificada l?ocupació urgent de la parcel·la afectada, per tal com els Plans de Labors d'ambdues concessions dels anys 1987 i 1988 tingueren serioses dificultats per a ser executats per manca de terrenys per a enderrocs i, una vegada arribats els fronts de treball a una altura que es considerava perillosa i el Pla de Labors de 1989 quedava condicionat a la disposició de terrenys per part de l?empresa per vessar-hi les escombraries, i en no ser possible una explotació racional del jaciment sense aquest requisit, segons un informe del Servei Territorial d?Indústria i Energia de València, el Govern Valencià acorda:  
Declarar d?urgència l?ocupació de la parcel·la cadastral núm. 294 del polígon 102-103 del municipi d?Andilla, afectada per l?ubicació de l?enderroc projectada per Caolines Lapiedra, SL, com a titular de les concessions mineres de caolí Filomena núm. 1220 i Ampliación a Filomena núm. 1407 de la província de València.  
València, 14 de maig de 1990. - El Conseller Secretari del Govern Valencià: Emèrit Bono i Martínez.